**Všeobecne záväzné nariadenie mesta Šamorín č. 13/2021**

**o miestnom poplatku za komunálne odpady a drobné stavebné odpady**

**Návrh VZN: -** zverejnený na úradnej tabuli mesta dňa: 24.11.2021

* zverejnený na webovom sídle mesta dňa: 24.11.2021

**Lehota na predloženie pripomienok k návrhu VZN:** do 03.12.2021 (včítane)

##### Mesto Šamorín na základe § 6 ods.1 a § 11 ods. 4 písm. d), e) a g) zákona SNR č. 369/1990 Zb. o obecnom zriadení v znení neskorších zmien a zákona SNR č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov v y d á v a pre územie mesta Šamorín t o t o

**Článok I .**

**§ 1**

**Úvodné ustanovenia**

1. Týmto všeobecne záväzným nariadením ( ďalej len „VZN“ ) sa ustanovuje miestny poplatok za komunálne odpady a drobné stavebné odpady na celom území mesta Šamorín.

1. Toto VZN podrobnejšie upravuje miestny poplatok za komunálny odpad, označenie poplatníka, sadzbu poplatku, určenie poplatku, oznamovaciu povinnosť o vzniku a zániku poplatkovej povinnosti, vyrubenie poplatku a splatnosť, určenie poplatku podľa pomôcok, vrátenie, zníženie a odpustenie poplatku a určuje ďalšie náležitosti vyberania miestneho poplatku.
2. Správcom miestneho poplatku za komunálne odpady a drobné stavebné odpady je mesto Šamorín (ďalej len „správca dane“).

**§ 2**

**Poplatok a poplatník**

1. Miestny poplatok sa platí za komunálne odpady a drobné stavebné odpady, ktoré vznikajú na území mesta Šamorín, okrem elektroodpadov, použitých batérií a akumulátorov pochádzajúc od fyzických osôb a biologicky rozložiteľného kuchynského a reštauračného odpadu od prevádzkovateľa kuchyne.
2. Poplatok platí poplatník, ktorým je :
3. fyzická osoba, ktorá má v meste trvalý pobyt alebo prechodný pobyt, alebo ktorá je na území mesta oprávnená užívať alebo užíva byt, nebytový priestor, pozemnú stavbu alebo jej časť, alebo objekt, ktorý nie je stavbou, alebo záhradu, vinicu, ovocný sad, trvalý trávny

porast na iný účel ako na podnikanie, pozemok v zastavanom území mesta okrem lesného

pozemku a pozemku, ktorý je evidovaný v katastri nehnuteľností ako vodná plocha ( ďalej

len nehnuteľnosť ),

1. právnická osoba, ktorá je oprávnená užívať alebo užíva nehnuteľnosť nachádzajúcu sa na území mesta na iný účel ako na podnikanie,
2. podnikateľ, ktorý je oprávnený užívať alebo užíva nehnuteľnosť nachádzajúcu sa na území mesta na účel podnikania.
3. Ak má osoba podľa odseku 2 písm. a) v meste súčasne trvalý pobyt a prechodný pobyt, poplatok platí iba z dôvodu trvalého pobytu. Ak má osoba podľa odseku 2 písm. a) v meste trvalý pobyt alebo prechodný pobyt a súčasne je oprávnená užívať alebo užíva nehnuteľnosť na iný účel ako na podnikanie, poplatok platí iba z dôvodu trvalého pobytu alebo prechodného pobytu. Ak má osoba podľa odseku 2 písm. a) v meste trvalý pobyt alebo prechodný pobyt a súčasne je podľa odseku 2 písm. c) fyzickou osobou oprávnenou na podnikanie a miestom podnikania je miesto jej trvalého pobytu alebo prechodného pobytu a v tomto mieste nemá zriadenú prevádzkareň, poplatok platí iba raz z dôvodu trvalého pobytu alebo prechodného pobytu. To neplatí, ak sa na poplatníka vzťahuje množstvový zber v meste.
4. Poplatníkom nie je osoba, ktorej oprávnenie užívať nehnuteľnosť vyplýva z povahy právneho vzťahu s poplatníkom podľa odseku 2, ak na jeho základe :

a) užíva priestory nehnuteľnosti vyhradené na prechodné ubytovanie v zariadení na to

určenom,

b) je hospitalizovaná v zariadení poskytujúcom služby zdravotnej starostlivosti,

c) sa jej poskytuje sociálna služba v zariadení sociálnych služieb pobytovou formou,

d) užíva z dôvodu plnenia povinností vyplývajúcich z pracovnoprávneho vzťahu alebo

iného obdobného vzťahu s poplatníkom nehnuteľnosť, ktorú má právo užívať alebo

ju užíva aj poplatník, alebo

e) v nehnuteľnosti, ktorú má poplatník právo užívať alebo ju užíva, vykonáva pre

poplatníka práce alebo mu poskytuje iné služby v rámci výkonu svojej činnosti a pri

tejto činnosti produkuje len komunálne odpady alebo drobné stavebné odpady.

1. Poplatok od poplatníka v ustanovenej výške pre mesto vyberá a za vybraný poplatok ručí:

a) vlastník nehnuteľnosti , ak je nehnuteľnosť v spoluvlastníctve viacerých

spoluvlastníkov alebo ak ide o bytový dom, poplatok vyberá a za vybraný poplatok ručí

zástupca alebo správca určený spoluvlastníkmi, ak s výberom poplatku zástupca alebo

správca súhlasí, ak nedošlo k určeniu zástupcu alebo správcu, mesto určí spomedzi

vlastníkov alebo spoluvlastníkov zástupcu, ktorý poplatok pre mesto vyberie,

b) správca, ak je vlastníkom nehnuteľnosti štát, vyšší územný celok, alebo obec (ďalej len

platiteľ).

1. Platiteľ a poplatník sa môžu písomne dohodnúť, že poplatok mestu odvedie priamo poplatník; za odvedenie poplatku mestu ručí platiteľ.
2. Ak viacero poplatníkov podľa odseku 2 písm. a) žije v spoločnej domácnosti, plnenie povinností poplatníka môže za ostatných členov tejto domácnosti na seba prevziať jeden z nich. Za poplatníka, ktorý nie je spôsobilý na právne úkony v plnom rozsahu plní povinnosti poplatníka jeho zákonný zástupca, prípadne opatrovník. Povinnosti poplatníka nesmie za iného prevziať alebo plniť osoba, ktorá sa dlhodobo zdržiava mimo územia Slovenskej republiky, alebo je nezvestná. Tieto skutočnosti, ako aj ich zmeny je osoba, ktorá za iného plní povinnosti poplatníka, povinná oznámiť mestu.
3. Poplatková povinnosť vzniká dňom, ktorým nastane skutočnosť uvedená v odseku 2 a zaniká dňom, ktorým táto skutočnosť zanikne.

**§ 3**

**Sadzba poplatku**

1) Sadzba poplatku za komunálny odpad sa určuje:

a) pre fyzické osoby podľa § 2 ods. 2 písm. a) tohto VZN paušálne vo výške **0,0806 €** za

osobu a kalendárny deň,

b) pre právnické osoby a fyzické osoby - podnikateľov podľa § 2 ods. 2 písm. b) a c)

tohto VZN na základe množstvového zberu a vlastníckeho vzťahu k zbernej nádobe,

vo výške :

ba) **0,0189 €** za jeden liter komunálnych odpadov, ak je zberná nádoba vo vlastníctve

platiteľa,

bb) **0,0209 €** za jeden liter komunálnych odpadov ak je zberná nádoba v prenájme

platiteľa.

2) Poplatok za drobný stavebný odpad bez obsahu škodlivín je stanovený pre poplatníka podľa § 2 ods. 2 písm. a) vo výške **0,0380 €** za jeden kilogram.

**§ 4**

**Určenie poplatku**

1. Poplatok sa určuje na zdaňovacie obdobie, ktorým je kalendárny rok.
2. Pre poplatníka podľa § 2 ods. 2 písm. a) sa určí poplatok, ako súčin sadzby poplatku a počtu kalendárnych dní v zdaňovacom období, počas ktorých má alebo bude mať poplatník v meste trvalý pobyt alebo prechodný pobyt alebo počas ktorých nehnuteľnosť užíva alebo je oprávnený ju užívať.
3. Pre poplatníka podľa § 2 ods. 2 písm. b) a c), u ktorých je zavedený množstvový zber sa určí poplatok ako súčin frekvencie odvozov, sadzby a objemu zbernej nádoby, ktorú poplatník užíva v súlade so zavedeným systémom zberu komunálnych odpadov.
4. Pri množstvovom zbere drobného stavebného odpadu bez obsahu škodlivín poplatník zaplatí aj viackrát v priebehu zdaňovacieho obdobia, a to za každým odovzdaním takéhoto odpadu na miesto mestom určené.

**§ 5**

##### **Oznamovacia povinnosť**

1. Poplatník je povinný v priebehu zdaňovacieho obdobia písomne oznámiť mestu vznik poplatkovej povinnosti do 30 dní odo dňa vzniku poplatkovej povinnosti a

a) uviesť meno, priezvisko, titul, rodné číslo, adresu trvalého pobytu, adresu prechodného

pobytu (ďalej len identifikačné údaje), ak je poplatníkom osoba podľa §2 ods. 2 písm.

b) alebo písm. c) názov alebo obchodné meno, sídlo alebo miesto podnikania,

identifikačné číslo (IČO),

b) identifikačné údaje iných osôb, ak za ne plní povinnosti poplatníka podľa §2 ods. 7,

c) uviesť údaje rozhodujúce na určenie poplatku podľa §4,

d) ak súčasne požaduje zníženie alebo odpustenie poplatku podľa §8, predložiť aj doklady,

ktoré odôvodňujú zníženie alebo odpustenie poplatku.

1. Zmeny skutočností rozhodujúcich na vyrubenie poplatku a zánik poplatkovej povinnosti v priebehu zdaňovacieho obdobia je poplatník povinný oznámiť mestu do 30 dní odo dňa, keď tieto nastali.
2. Poplatníkom oznámené údaje a predložené doklady podľa odseku 1 a 2 zostávajú v platnosti až do nahlásenia ich zmien. V prípade neoznámenia všetkých skutočností potrebných pre výpočet poplatku, správca dane vychádza z posledných jemu známych údajov oznámených/predložených poplatníkom.

**§ 6**

**Vyrubenie poplatku, splatnosť a spôsob úhrady**

1. Poplatok mesto vyrubuje každoročne rozhodnutím na celé zdaňovacie obdobie. Vyrubený poplatok je splatný do 15 dní odo dňa nadobudnutia právoplatnosti rozhodnutia. Ak poplatník využíva množstvový zber, mesto poplatok nevyrubí rozhodnutím, ale na základe dohody.
2. Ak vznikne poplatková povinnosť v priebehu zdaňovacieho obdobia, mesto vyrubí pomernú časť poplatku rozhodnutím, začínajúc dňom vzniku poplatkovej povinnosti až do konca príslušného zdaňovacieho obdobia.
3. Ak poplatníkov žijúcich v spoločnej domácnosti zastupuje jeden z nich, mesto vyrubí poplatok rozhodnutím v celkovej výške tomuto zástupcovi podľa odseku 1 alebo odseku 2 tohto ustanovenia VZN.
4. Mesto môže určiť platenie poplatku v splátkach. Splátky poplatku sú splatné v lehotách určených mestom v rozhodnutí, ktorým sa vyrubuje poplatok. Poplatník môže vyrubený poplatok, ktorý bol rozhodnutím mesta určený v splátkach, zaplatiť aj naraz najneskôr v lehote splatnosti prvej splátky.
5. Spôsoby úhrady poplatku:

a) v hotovosti do pokladne mesta,

b) bezhotovostným prevodom na účet mesta,

c) poplatok za drobný stavebný odpad bez obsahu škodlivín poplatník uhrádza

do 15-tich dní:

* v hotovosti do pokladne mesta alebo
* bankovým prevodom na účet mesta Šamorín.

**§ 7**

**Určenie poplatku podľa pomôcok**

1. Správca dane písomne vyzve poplatníka, ktorý nesplní oznamovaciu povinnosť podľa

§ 5, na jej splnenie v primeranej lehote, ktorá nemôže byť kratšia ako osem dní.

1. Ak poplatník nesplní oznamovaciu povinnosť ani na základe výzvy podľa odseku 1,

správca dane určí poplatok podľa pomôcok.

1. Správca dane oznámi poplatníkovi určenie poplatku podľa pomôcok, pričom dňom

začatia určenia poplatku podľa pomôcok je deň uvedený v oznámení.

**§ 8**

**Odpustenie poplatku za komunálne odpady**

1. Mesto poplatok odpustí za obdobie, za ktoré poplatník mestu preukáže, že v zdaňovacom období sa zdržiava alebo zdržiaval v zahraničí. Nárok na odpustenie vzniká vtedy, ak je toto obdobie v zdaňovacom období dlhšie ako 90 dní.
2. Podkladom na uplatnenie odpustenia poplatku podľa odseku 1 je hodnoverný doklad, z ktorého jednoznačne vyplýva pobyt poplatníka v zdaňovacom období mimo mesta Šamorín (v zahraničí), a to najmä:
3. potvrdenie od zamestnávateľa, v ktorom zamestnávateľ potvrdí, že poplatník v zdaňovacom období vykonáva prácu v zahraničí,
4. pracovná zmluva uzatvorená v aktuálnom zdaňovacom období,
5. potvrdenie o činnosti alebo práci vykonávanej na základe živnostenského oprávnenia v zahraničí, vrátane dokladu o ubytovaní v zahraničí a potvrdenia, že tam platí miestne dane,
6. potvrdenie zamestnávateľa (SR) o výkone práce poplatníka v zahraničí,
7. doklad vecne príslušného úradu o pobyte v zahraničí (úrad prihlasovania obyvateľstva), rezidentské povolenie,
8. potvrdenie o štúdiu v zahraničí,
9. potvrdenie o platbe dane z príjmov v zahraničí.

V prípade, že doklad podľa ods. 2 nie je v slovenskom jazyku, je potrebné k dokladom

predložiť aj úradne overený preklad. Na výzvu správcu dane daňový subjekt je povinný

predložiť k nahliadnutiu originál dokladov uvedených v ods. 2 tohto ustanovenia.

Čestné vyhlásenie sa nepovažuje za doklad, ktorý odôvodňuje odpustenie poplatku.

1. Správca dane na základe žiadosti daňového subjektu poplatok odpustí za obdobie, za ktoré mestu preukáže na základe podkladov, že viac ako 90 dní v zdaňovacom období zdržiaval v inej obci na území SR.
2. Podkladom na uplatnenie odpustenia poplatku je hodnoverný doklad, z ktorého jednoznačne vyplýva pobyt poplatníka v zdaňovacom období v inej obci na území SR, a to najmä:

a) potvrdenie príslušnej obce o tom, že sa poplatník zdržuje na jej území, vrátane dokladu

o zapojení sa tam do systému zberu komunálneho odpadu (t. j. rozhodnutie o vyrubení

poplatku, vrátane dokladu o úhrade poplatku za príslušné obdobie), pokiaľ sa nejedná o

rekreačnú chatu alebo záhradný domček,

1. potvrdenie o výkone väzby alebo výkone trestu odňatia slobody,
2. potvrdenie o pobyte v zariadení sociálnej starostlivosti,
3. potvrdenie o pobyte v reedukačnom zariadení,
4. zmluva o nájme v inom meste, z ktorej je zrejmé, že poplatok za komunálny odpad je uvedený zmluve,
5. kópia úmrtného listu,
6. doklad o predaji nehnuteľnosti na území mesta Šamorín.

**§ 9**

**Vrátenie a zníženie poplatku**

1. Mesto vráti poplatok alebo jeho pomernú časť poplatníkovi, ktorému zanikla povinnosť

platiť poplatok v priebehu zdaňovacieho obdobia, ak preukáže splnenie podmienok na

vrátenie poplatku alebo jeho pomernej časti podľa ust. § 8 tohto VZN.

1. Mesto poplatok zníži za obdobie za ktoré poplatník mestu preukáže splnenie podmienok na zníženie poplatku v príslušnom zdaňovacom období a predloží hodnoverný doklad, a to:

* fotokópiu preukazu ŤZP alebo ŤZP-S,
* potvrdenie o hmotnej núdze z príslušného úradu práce a sociálnych vecí,
* doklad o ubytovaní na internáte, o prechodnom pobyte alebo o prechodnom ubytovaní v mieste štúdia za aktuálne zdaňovacie obdobie.

Výška poskytnutých úľav:

* 1. 30 % držiteľ preukazu fyzickej osoby s ťažkým zdravotným postihnutím, držiteľ

preukazu fyzickej osoby s ťažkým zdravotným postihnutím so sprievodcom,

* 1. 25 % fyzická osoba v hmotnej núdzi,
  2. 50 % študenti stredných a vysokých škôl/univerzít, ktorý študujú a bývajú mimo mesta Šamorín.

1. Mesto Šamorín na základe žiadosti poplatníka a predložených dokladov, preukazujúcich hmotnú núdzu, a v prípade, ak je držiteľom preukazu fyzickej osoby s ťažkým zdravotným postihnutím alebo držiteľom preukazu fyzickej osoby s ťažkým zdravotným postihnutím so sprievodcom, na zmiernenie alebo odstránenie tvrdosti právneho predpisu, môže vyrubený poplatok znížiť alebo odpustiť rozhodnutím.
2. Doklady, ktoré odôvodňujú zníženie alebo odpustenie poplatku sa predkladajú osobitne v každom zdaňovacom období, v ktorom pretrvávajú dôvody na zníženie alebo odpustenie poplatku.

**Článok II.**

**§ 10**

**Spoločné a záverečné ustanovenia**

1. Správu miestneho poplatku vykonáva mesto Šamorín prostredníctvom primátora mesta a poverených zamestnancov mesta.
2. Pokiaľ v tomto VZN nie je podrobnejšia úprava, odkazuje sa na zákon SNR č. 582/2004 Z. z. o miestnych daniach a o miestnom poplatku za komunálne odpady a drobné stavebné odpady a zákon SNR č. 563/2009 Z. z. o správe daní (daňový poriadok) v znení neskorších predpisov.
3. Toto VZN bolo schválené Mestským zastupiteľstvom v Šamoríne dňa .........2021 pod č.:.......

**§ 11**

**Zrušovacie ustanovenie**

Dňom účinnosti tohto VZN sa zrušujeVZN č. 7/2019 o miestnom poplatku za komunálne odpady a drobné stavebné odpady zo dňa 12.12.2019 o miestnom poplatku za komunálne odpady a drobné stavebné odpady.

**§ 12**

**Účinnosť**

Toto VZN o miestnom poplatku za komunálne odpady a drobné stavebné odpady na území mesta Šamorín nadobúda účinnosť 01. 01. 2022.

Csaba Orosz

primátor mesta